
Nincs rend a közigazgatásban… Van, csak máshol kell keresni. Egy kistelepülés gazdálkodása a reformok tükrében.

 
A dolgozatom témája az elmúlt évek önkormányzati gazdálkodását érintő jogszabályváltozásainak vizsgálata és ennek kihatása egy kistelepülés pénzügyi helyzetére. A téma jelentősége abban áll, hogy komplexitásában mutatom be a hatásokat a különböző jogágakban hozott szabályozás ismertetésével, elemzésével.
Az önkormányzati gazdálkodás a szerteágazó feladatellátásból adódóan indokolttá teszi a számviteli-, gazdálkodási törvények, rendeletek alkalmazásán túl a létszám- és bérgazdálkodási, adó-, oktatási-, szociális (speciális célú ellátások)-, gyámügyi-, igazgatási, stb. feladatokkal összefüggő jogszabályok ismeretét is.
A dolgozat során elemzésre kerül az Alkotmány és az Alaptörvény összehasonlítása az önkormányzatokat illetően. Bemutatásra kerül a költségvetési szervek jogállásáról és gazdálkodásáról szóló törvény miatti átalakítások kihatása. Az állami támogatások rendszere jelentősen átalakult az elmúlt években, ennek igen jelentős hatása volt a bevételek alakulására. A szociális ellátórendszer és a közfoglalkoztatás reformjai saját forrás-kiegészítésre kényszerítették a településeket, ennek az összetett formának egyes elemein keresztül mutatom be a pénzügyi kihatásokat. Az igazgatási feladatok is átalakításra kerültek és kerülnek, a járási rendszer újbóli kialakítása során átalakulnak a hatás és jogkörök. Mindez kihat a bér- és létszámgazdálkodásra, a költségvetés tervezésére és annak végrehajtására.
A dolgozatom mottója: Nincs rend a közigazgatásban… Van, csak máshol kell keresni.



